Pas sulmeve terroriste francezët i druhen reagimeve të ashpra
Në Francë, një shtet laik, bëhen përpjekje për të ruajtur marrëdhëniet e mira mes myslimanëve dhe të krishterëve.
Debati që ka shkaktuar Burkini, kostumi i banjës për disa femra myslimane, që mbulon të gjithë trupin, ka ekspozuar betejën e heshtur që ekziston në Francë mes shoqërisë laike dhe pakicës së saj myslimane, e cila bazuar në numrin e popullsisë, është më e madhja në Evropën Perëndimore. Këto tensione janë shtuar pas sulmeve terroriste në vendin që dikur mburrej se i mirëpriste imigrantët. Larg plazheve të rivierës franceze, mes banorëve në një komunitet të Francës veriore, ku në korrik u vra nga xhihadistët një prift katolik, ekziston frika se rritja e shpejtë e popullsisë myslimane do të sjellë një reagim të ashpër nga ata të së djathtës, por që mbështetet në heshtje nga laikët e krahut të majtë. Korrespondenti i Zërit të Amerikës, Luis Ramirez, ishte në provincën e Normandisë dhe përgatiti kronikën në vazhdim: Në katedralen e lashtë të Ruenit bien kambanat, por këtu vijnë më shumë turistë se sa besimtarë. Kjo është Franca moderne, laike, ku ndikimi i Kishës Katolike po zbehet. Kjo është edhe arsyeja që vrasja në muajin korrik e priftit të moshuar Jacques Hamel nga dy xhihadistë, është thuajse e pakuptueshme. Një pikturë e priftit Hamel në katedrale, vepër e një artisti mysliman, simbolizon vullnetin për bashkëjetesë mes myslimanëve dhe të krishterëve. Jo larg prej këtej, në kishën Shën Etienne-du-Rouvray, ku vranë atin Hamel, po mbahet mesha e së dielës. Është një kongregacion që ka ardhur duke u pakësuar, në një kishë të vjetër që ka nevojë për riparime. Vite më parë, në shenjë vullneti të mirë, kisha i dhuroi nga toka e vet komunitetit për të ndërtuar një xhami ngjitur me të. thotë kjo banore. Xhamia lulëzon. Në lutjet e së premtes ajo mbushet plot, madje disave u duhet të ulen jashtë. Udhëheqësit e të dyja komuniteteve janë krenarë për këtë portë që lidh kishën dhe xhaminë. Ajo është një derë e hapur mirëkuptimi për shqetësimet që lindin. Pas vrasjes së At Hamelit, katolikët i ftuan myslimanët të merrnin pjesë në meshë dhe myslimanët i ftuan katolikët në lutjet e së premtes. Por vitet e fundit, lidhja e përbashkët e fesë për trajtimin e problemeve është shndërruar nganjëherë në të çarë. - thotë imami. Ka shqetësime se mos diferencat fetare mund të prishin vullnetin e mirë, duke nxitur ndjenjat kundër imigrantëve, nga ata të së djathtës. - thotë prifti katolik. Në Ruen, tensionet mbahen nën kontroll. Zyrtarët lokalë të partisë së djathtë "Fronti Kombëtar" nuk pranuan të komentonin për Zërin e Amerikës. Por që nga sulmet, anketat tregojnë se mbështetja e njerëzve për këtë parti është rritur. Në kishën ku u vra At Hamel, disa i shqetëson qetësia e tanishme. Sot Francën e mban të bashkuar si shtet përkushtimi ndaj laicizmit, më tepër se sa katolicizmi. Një shfaqje dritash me ngjyra tek kadedralja e Ruenit ka tërhequr banorët e qytetit. Sfidë për ta mbetet si t'i sheshojnë diferencat në kushtet kur ka një pakicë në rritje myslimane dhe për të mbajtur gjallë vullnetin e mirë dhe laicizmin.